Bobby Unser

Robert William "Bobby" Unser, nado en Colorado Springs (Colorado) o 20 de febreiro de 1934 e finado en Albuquerque o 2 de maio de 2021, foi un piloto de automobilismo estadounidense. Foi o irmán de Al Unser, Jerry Unser e Louis Unser, pai de Robby Unser, e tío de Al Unser, Jr. e Johnny Unser. Foi un dos dez pilotos que gañaron as 500 Millas de Indianápolis tres ou máis veces e un dos dous (seguido por Rick Mears) que gañou as 500 en tres décadas diferentes (1968, 75, 81).

 Traxectoria 
Foi o terceiro de catro irmáns. Cando cumpriu 1 ano, a súa familia trasladouse a Albuquerque, Novo México. En 1950, aos 15 anos, gañou o seu primeiro campionato en Southwest Modified Stock Cars. De 1953 a 1955, uniuse á Forza Aérea e converteuse no mellor tirador de alto nivel en competicións militares, aínda que posteriormente lamentouse moito. En 1955, Bobby e os irmáns Jerry e Al Unser decidiron participar nas carreiras da USAC. En 1959, o seu irmán Jerry Unser morreu nun accidente de automóbil nas 500 Millas de Indianápolis.

Bobby tivo dous fillos, Bobby, Jr. e Robby, e dúas fillas, Cindy e Jeri.

 Carreira na IndyCar 
Unser veu dunha familia de pilotos de automóbiles. Gañou numerosos campionatos ao longo da súa carreira, incluíndo tres títulos das 500 Millas de Indianápolis. Debutou en 1955 en Pike's Peak, chamado "Unser's Peak" debido á historia de éxito da súa familia na subida do monte. Terminou quinto ese ano, detrás dos seus dous irmáns. Un ano máis tarde gañou o primeiro do seu récord de 13 campionatos en Pike's Peak. Gañou seis títulos consecutivos de 1958 a 1963. A súa racha terminou en 1964 cando o seu irmán máis novo Al gañou a carreira.

Unser correu no seu primeiro Indianápolis 500 en 1963. Estrelouse cedo e quedou trixésimo terceiro. A súa primeira vitoria na Indy-car foi en 1967 en Mosport, Ontario. Un ano máis tarde, Unser gañou as súas primeiras 500 Millas de Indianápolis, establecendo a marca como o primeiro piloto en alcanzar máis de 273 quilómetros por hora en Indianápolis. En 1969 Unser gañou o seu primeiro campionato de condución nacional da USAC.

En 1972, Unser estableceu outra marca nas 500 Millas de Indianápolis, o mellor tempo de cualificación a 313´82 quilómetros por hora. En 1974 gañou o seu segundo Campionato Nacional de Condución da USAC e un ano máis tarde gañou o seu segundo Indianápolis 500 nunha carreira que se acurtou na volta 174 pola chuvia. De 1979 a 1981, Unser correu nas Champ Car series para Team Penske gañando dez carreiras. En 1980 converteuse no primeiro piloto en gañar a California 500 catro veces. A súa carreira finalizou en 1981 tras da desfeita de Indianápolis.

 500 Millas de Indianápolis de 1981 
Bobby foi o centro dun dos máis polémicos finais na historia da Indy 500 nas 500 Millas de Indianápolis de 1981. Unser gañou a pole no automóbil #3 de Roger Penske e liderou a maior parte das voltas (89 voltas).

Na volta 149, durante un período de precaución, Bobby e Mario Andretti fixeron o seu pit stop e regresaron á carreira. Bobby pasou oito coches durante a precaución, mentres Mario pasou dous coches. Unser continuou e gañou a carreira, pero foi despoxado dela na mañá seguinte a favor de Mario Andretti. Logo dunha demanda e xuízo de 5 meses por parte de Penske, Bobby Unser recuperou a vitoria en outubro de 1981. Pola súa infracción, Unser foi multado con 40.000 dólares.

Pero a polémica e o impacto financeiro (Unser estimou que os respaldos comerciais que perdeu debido ao resultado tardío custoulle un millón de dólares) provocou que un amargado Unser se retirara das carreiras ao final do ano. Nunha entrevista de 1982, Unser negouse a saír do seu retiro e dixo que se retirara porque, tras a polémica, desilusionouse coas carreiras e perdeu a súa paixón pola condución de autos de carreiras.

Rexistro de carreiras
Resultados nas carreiras de American open-wheel
(clave) (Carreiras en grosa indican pole position)

USAC

 Ano Equipo 1 2 3 4 5 6 7 8 9 10 11 12 13 14 15 16 17 18 Ranq Puntos 1975 All American Racers ONT1 ONT2 ONT3 PHX TRE INDY MIL POC MIS MIL2 3º 2480 Jerry O'Connell Racing MIS2 TRE2 PHX2 1976 Fletcher Racing PHX TRE INDY MIL POC MIS TWS TRE2 MIL2 ONT MIS2 TWS2 PHX2 6º 2080 1977 Fletcher RacingONTPHXTWSTREINDYMILPOCMOSMISTWS2MIL2ONT2MIS2PHX235º75 1978 All American RacersPHXONTTWSTREINDYMOSMILPOCMISATLTWS2MIL2ONT2MIS2TRE2SILBRHPHX212º1122

CART
 Ano Equipo 1 2 3 4 5 6 7 8 9 10 11 12 13 14 Ranq. Puntos 1979 Team PenskePHXATL1ATL2INDYTRE1TRE2MIS1MIS2WGLTRE3ONTMIS3ATL3PHX2 2º 3820 1980 Team PenskeONT1INDYMIL1POCMDOMIS1WGLMIL2ONT2MIS2MEXPHX     2º 3714 1981 Team PenskePHX1MIL1ATL1ATL2MIS1RIVMIL2MIS2WGLMEXPHX2       7º 99

Resultados nas 500 Millas de Indianápolis
 Ano Chasis Motor  Saída Final 1963 Kurtis 500K Novi 16º 33º 1964 Ferguson P104 Novi 22º 32º 1965 Ferguson P104 Novi 8º 19º 1966 Huffaker 66 Offy 28º 8º 1967 Eagle 67 Ford 8º 9º 1968 Eagle 68 Offy 3º 1º 1969 Lola T152 Offy 3º 3º 1970 Eagle 67 Ford 7º 11º 1971 Eagle 71 Offy 3º 12º 1972 Eagle 72 Offy 1º 30º 1973 Eagle 73 Offy 2º 13º 1974 Eagle 74 Offy 7º 2º 1975 Eagle 74 Offy 3º 1º 1976 Eagle 74–76 Offy 12º 10º 1977 Lightning Mk1/77 Offy 2º 18º 1978 Eagle 78 Ford Cosworth DFX 19º 6º 1979 Penske PC-7 Ford Cosworth DFX 4º 5º 1980 Penske PC-9 Ford Cosworth DFX 3º 19º 1981 Penske PC-9B Ford Cosworth DFX 1º 1º

 Resultados Completos na Fórmula Un 
Unser participou en 2 Grandes Premios do Campionato Mundial de Fórmula 1.
(Chave) As carreiras en letra grosa indican pole position; as carreiras en cursiva indican volta rápida.

 Ano Equipo Chasis Motor 1 2 3 4 5 6 7 8 9 10 11 12 Pos. Puntos Owen Racing OrganisationBRM P126BRM V12 RSA ESP MON BEL NED FRA GBR ALE ITA CANNC0BRM P138           USA MEX

Notas

Véxase tamén

Ligazóns externas
Bobby Unser Photos
The Greatest 33

Categoría:Nados en 1934
Categoría:Finados en 2021
Categoría:Nados en Colorado
Categoría:Pilotos de Fórmula 1 dos Estados Unidos de América
Categoría:Pilotos de Fórmula 1 de British Racing Motors
Categoría:Pilotos das 500 Millas de Indianápolis